Document ID: 31994R3267

Title and Content:
ΚΑΝΟΝΙΣΜΟΣ (ΕΚ) αριθ. 3267/94 ΤΗΣ ΕΠΙΤΡΟΠΗΣ της 20ής Δεκεμβρίου 1994 για τέταρτη τροποποίηση του κανονισμού (ΕΟΚ) αριθ. 3900/93 για τη θέσπιση ειδικών λεπτομερειών εφαρμογής του κοινοτικού καθεστώτος εισαγωγής κονσερβών ορισμένων ειδών τόνου, παλαμίδας και σαρδέλας και για καθορισμό των ποσοτήτων αυτών των προϊόντων που εγκρίνονται για εισαγωγή (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως της αγοράς στον τομέα των προϊόντων της αλιείας και της υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 1891/93 (2), και ιδίως το άρθρο 21 παράγραφος 5, Εκτιμώντας: ότι το άρθρο 21 του κανονισμού (ΕΟΚ) αριθ. 3759/92 περιόρισε τις ετήσιες εισαγωγές στην Κοινότητα των ειδών κονσέρβας που περιλαμβάνονται στο παράρτημα IV τμήμα Γ για περίοδο τεσσάρων ετών από την 1η Ιανουαρίου 1993- ότι η ποσότητα αυτή υπόκειται σε ετήσιο ποσοστό αύξησης- ότι η εν λόγω ποσότητα θα πρέπει να αυξηθεί περαιτέρω κατά το 1995 και 1996, ώστε να ληφθεί υπόψη η προσχώρηση των νέων κρατών μελών στην Ευρωπαϊκή Κοινότητα το 1995- ότι ο κανονισμός (ΕΟΚ) αριθ. 3900/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3602/93 (4), καθόρισε την ποσότητα των σχετικών προϊόντων που μπορούν να εισαχθούν στην Κοινότητα το 1993 και 1994- ότι πρέπει να καθοριστούν, για το 1995, οι ποσότητες αυτών των προϊόντων που εγκρίνονται προς εισαγωγή- ότι, πρέπει, για το σκοπό αυτό, να τροποποιηθεί ο κανονισμός (ΕΟΚ) αριθ. 3900/92- ότι η Επιτροπή Διαχείρισης Προϊόντων Αλιείας δεν διατύπωσε γνώμη στην προθεσμία που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 3900/92 τροποποιείται ως εξής: Το ακόλουθο κείμενο προστίθεται μετά το άρθρο 1 παράγραφος 3: "4. Για το έτος 1995, το έγγραφο εισαγωγής που αναφέρεται άρθρο 6 εκδίδεται για τις ακόλουθες ποσότητες: "(σε τόνους) ASSV="03" Κονσέρβες σαρδέλας του είδους Sardina pilchardus Walbaum ex 1604 13 11 4 ex 1604 13 ex 1604 20 ASSV="04" Κονσέρβες τόνου του γένους Thunnus, skipjach (Euthynnus pelamis) και άλλων ειδών του γένους Euthynnus ex 1604 14 11 113 990 ex 1604 14 ex 1604 19 ex 1604 20 Άρθρο 2 Ο παρών κανονισμός αρχίζει να ισχύει την 1η Ιανουαρίου 1995. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Δεκεμβρίου 1994.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 1258
3584
4057
614
3544
3156

EuroVoc IDs (Expanded): 1258
3584
4057
614
3544
3156

Dataset Source: meu

Split: train